ITC ลุยโรดโชว์เต็มรูปแบบ 16 พ.ย. ฉายภาพรวมธุรกิจ-โชว์นวัตกรรมอาหารสัตว์เลี้ยง
ITC จัดงานโรดโชว์เต็มรูปแบบ ฉายภาพรวมธุรกิจ พร้อมโชว์นวัตกรรมอาหารสัตว์เลี้ยงล้ำสมัย i-Cattery พบกันที่โรงแรมพูลแมน คิง เพาเวอร์ กรุงเทพ (รางน้ำ) วันที่ 16 พ.ย.65
ITC จัดงานโรดโชว์เต็มรูปแบบ ฉายภาพรวมธุรกิจ พร้อมโชว์นวัตกรรมอาหารสัตว์เลี้ยงล้ำสมัย i-Cattery พบกันที่โรงแรมพูลแมน คิง เพาเวอร์ กรุงเทพ (รางน้ำ) วันที่ 16 พ.ย.65
7 พ.ย. 2565

บริษัท ไอ-เทล คอร์ปอเรชั่น จำกัด (มหาชน) หรือ ITC ผู้นำธุรกิจผลิตอาหารสัตว์เลี้ยงครบวงจร ซึ่งปัจจุบันมีขนาดใหญ่ที่สุดอันดับ 2 ของเอเชีย และอยู่ใน 10 อันดับแรกของโลก ขอเชิญนักลงทุนและผู้สนใจร่วมฟังการบรรยายสรุปข้อมูลการเสนอขายหุ้นสามัญต่อประชาชนเป็นครั้งแรก (IPO) เพื่อร่วมเป็นส่วนหนึ่งของการเติบโตไปกับบริษัท ซึ่งนับเป็นการจัดไอพีโอโรดโชว์เต็มรูปแบบครั้งแรกในแวดวงตลาดทุนของไทยหลังสถานการณ์โควิดคลี่คลาย เพื่อให้ผู้ร่วมงานได้สัมผัสถึงจุดเด่นและความน่าสนใจของหุ้น ITC อย่างใกล้ชิด
ร่วมนำเสนอข้อมูลโดยคณะผู้บริหาร ITC นำโดย นายพิชิตชัย วงศ์ปิยะ ประธานเจ้าหน้าที่บริหาร นายไชยวัฒน์ เจริญรุจิตานนท์ ประธานเจ้าหน้าที่ด้านการเงิน นายนคร นิรุตตินานนท์ ประธานเจ้าหน้าที่ด้านปฏิบัติการ และนายพรชัย ตติยชัยทวีสุข รักษาการประธานเจ้าหน้าที่ด้านการพาณิชย์ และ นายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซีย ไซรัส จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่าย
พร้อมทั้งมาทำความรู้จัก ITC ผ่านนิทรรศการที่จำลองประสบการณ์ในการวิจัยพัฒนานวัตกรรมอาหารสัตว์เลี้ยงอันล้ำสมัย i-Cattery และแล็บวิจัยพฤติกรรมและความชอบของสัตว์เลี้ยงตามคอนเซ็ปต์ Pet-Centric  สนุกสนานกับบรรยากาศ Dog Park และสัมผัสความน่ารักของน้องหมาและน้องแมวที่มาร่วมโชว์ตัวภายในงาน ในวันพุธที่ 16 พฤศจิกายน 2565 เวลา 10:00-12:15 น. ณ ห้องอีเทอร์นิตี้ บอลรูม โรงแรมพูลแมน คิง เพาเวอร์ กรุงเทพ (รางน้ำ)
สนใจลงทะเบียนล่วงหน้าได้ที่ ที่ www.i-Tail.com/investors (สงวนสิทธิ์เฉพาะผู้ลงทะเบียนล่วงหน้าเท่านั้น) หรือรับชมการถ่ายทอดสดผ่านทาง Facebook LIVE ได้ที่ Facebook: i-Tail Corporation
